18 Հիսուսն ասաց. «Ուշադրություն դարձրեք ձեր անձերին, որ ձեր սրտերը երբեք չծանրանան շատակերությամբ, հարբեցողությամբ ու կյանքի հոգսերով, և այդ օրը հանկարծակի հասնի ձեզ վրա, ինչպես ծուղակ, որովհետև այն պիտի գա բոլոր նրանց վրա, ովքեր բնակվում են ամբողջ երկրի երեսին։ Ուրեմն արթուն եղեք՝ ամեն ժամանակ աղաչանքներ անելով, որպեսզի ձեզ հաջողվի փախչել այն ամենից, ինչ պետք է լինի, և [հավանություն ստացած] կանգնել մարդու Որդու առաջ» (Ղուկաս 21։34–36)։ Մեր կողմից իմաստուն կլինի Հիսուսի խոսքերին լրջությամբ վերաբերվել։ Ինչո՞ւ։ Քանի որ այն անհատները, ովքեր ունեն Եհովա Աստծու և «մարդու Որդու»՝ Հիսուս Քրիստոսի հավանությունը, ունեն նաև Սատանայի համակարգից վերապրելու և մոտալուտ սքանչելի նոր աշխարհում հավիտյան ապրելու հեռանկարը (Հովհաննես 3։16; 2 Պետրոս 3։13)։